sagorsarker/bangla-wikipedia huggingface dataset:
ইবলা

ইবলা (, আধুনিক: , মারদিখ স্তূপ) সিরিয়ার প্রাচীন রাজ্যগুলোর মধ্যে একটি। বসতির কারণে এখানে একটি স্তূপ সৃষ্টি হয়েছে যেটি আলেপ্পো থেকে দক্ষিণ পশ্চিমাঞ্চলে এবং মারদিখ গ্রামের কাছেই অবস্থিত। খ্রিস্টপূর্ব তৃতীয় সহস্রাব্দে এবং খ্রিস্টপূর্ব দ্বিতীয় সহস্রাব্দের প্রথম অর্ধাংশে ইবলা একটি গুরুত্বপূর্ণ কেন্দ্রবিন্দু ছিল। ইবলার প্রথম সম্রাজ্যের শাসনকে বিশ্বের সবচেয়ে প্রাচীন বৈশ্বিক শাসন হিসেবে গণ্য করা হয়।
ব্রঞ্জ যুগের শুরুতে (খ্রিস্টপূর্ব ৩৫০০) যখন ইবলা প্রতিষ্ঠিত হয় তখন ইবলাতে খুব কম সংখ্যক মানুষের বসতি ছিল। ধীরে ধীরে এটি একটি গুরুত্বপূর্ণ সম্রাজ্যে পরিণত হয় এবং সিরিয়ার উত্তরাঞ্চল ও পূর্বাঞ্চলে এর বিস্তৃতি ঘটে। খ্রিস্টপূর্ব ২৩ শতকে ইবলা ধ্বংস হয়েছিল; পরে পুনরায় এটিকে তৈরি করা হয়।
ধারণা করা হয় "ইবলা" নামটির অর্থ "সাদা পাথর"। খ্রিস্টপূর্ব ৩৫০০ বছর পূর্বে ইবলা সভ্যতা গড়ে ওঠে; ইবলা সভ্যতার আশপাশে নানান কৃষিভিত্তিক বসতি এটিকে আরো পূর্ণতা দান করে।
১৯৬৪ সালে, রোম লা সাপিয়েনজা বিশ্ববিদ্যালয়ের প্রত্নতত্ত্ববিদ পাওলো ম্যাথিওয়ের তত্ত্বাবধানে মারদিখ স্তূপে খনন কাজ শুরু করা হয়।
মারদিখ স্তূপে কিছু ফলক পাওয়া গিয়েছে। এই ফলকগুলো বিশ্বের সবচেয়ে প্রাচীন তথ্যভাণ্ডারের মধ্যে অন্যতম এবং এগুলো বিশ্বের সবচেয়ে প্রাচীন গ্রন্থাগারকেই নির্দেশ করে; এই ফলকগুলো কীভাবে বাস্তবে সাজানো হয়েছে এবং এর শ্রেণিবিন্যাস সম্পর্কেও যথেষ্ট তথ্য পাওয়া যায়। বড় ফলকগুলো মূলত তাকে রাখা ছিল, কিন্তু যখন মারদিখ স্তূপ বা প্রাসাদটি ধ্বংস করা হয় তখন ফলকগুলো মাটিতে পড়ে যায়। ঠিক কোথায় ফলকগুলো পড়েছে তার অবস্থান চিহ্নিত করে খননকারীরা বুঝতে পারেন ঠিক কোথায় এই ফলকগুলো রাখা ছিল; পরে আরও জানা যায় যে, ফলকগুলো মূলত বিষয় অনুসারে তাকে সাজানো ছিল।
প্রথম দিকে ইবলার প্রাসাদটিই অর্থনীতিকে নিয়ন্ত্রণ করত। কিন্তু বিত্তবান পরিবাররা সরকারের আদেশ-উপদেশ ছাড়াই নিজেদের আর্থিক কর্মকাণ্ড পরিচালনা করত। ইবলাতে বিনিময়প্রথার অর্থনীতি প্রচলিত ছিল; প্রাসাদটি হতে এর স্থায়ী ও অস্থায়ী শ্রমিকদের মাঝে খাবার বিতরণ করা হতো।
সিরীয় গৃহযুদ্ধের কারণে ২০১১ সালের মার্চে ইবলায় খনন কাজ স্থগিত করা হয় এবং স্থানটি প্রতিপক্ষের হাতে পড়ায় বিপুল পরিমাণ সম্পদ চুরি হয়ে গিয়েছিল। প্রচুর সুরঙ্গ খোড়া হয় এবং মানুষের কবর পাওয়া যায়। এখানে অলঙ্কার ও মূল্যবান বস্তু খুঁজে পাওয়ার লোভে বিদ্রোহীরা মানুষের কবরগুলোও সরিয়ে ফেলেছিল। বিদ্রোহীদের খনন ছাড়াও স্থানটিতে স্থানীয় গ্রামবাসীরা মূল্যবান বস্তুর লোভে খনন কাজ চালিয়েছিল।
বি কিডুডে

ফাতুমা বিনতি বারাকা (প্রায়, ১৯১০; ১৭ এপ্রিল ২০১৩), এছাড়াও বি কিডুডে নামে সুপরিচত। তিনি তানজানিয়ায় জন্মগ্রহণকারী জানজিবারী তারব গায়িকা। তিনি "তারব ও উনয়াগো সংগীত সম্রাজ্ঞী" নামেও খ্যাত এবং সিতি বিনতি সাদের প্রেরণায় অনুপ্রাণিত। বি কিডুডে-র বাবা তৎকালীন ঔপনিবেশিক জানজিবারের একজন নারকেল বিক্রেতা। বি কিডুডের সঠিক জন্মতারিখ সহ তার জীবনের অধিকাংশ ঘটনা জানা যায় না। তানজিবারের সংগীত ও সংস্কৃতিতে অবদানের জন্য ২০০৫ খ্রীস্টাব্দে বি কিডুডকে ওমেক্স পুরস্কার দ্বারা সম্মানিত করা হয়।
সুজাতা (বাংলাদেশী অভিনেত্রী)

সুজাতা (জন্ম: ১০ আগষ্ট ১৯৪৭ তন্দ্রা মজুমদার) একজন বাংলাদেশী চলচ্চিত্র অভিনেত্রী। তিনি চলচ্চিত্র প্রযোজক এবং পরিচালকও। সুজাতা ফোক সম্রাজ্ঞী হিসেবে খ্যাত, কারণ তার অভিনীত প্রায় তিন শতাধিক চলচ্চিত্রে মধ্যে পঞ্চাশটিরও বেশি ফোক ঘরানার চলচ্চিত্র। তিনি ১৯৬৫ সালের "রূপবান" চলচ্চিত্রে অভিনয়ের জন্য সর্বাধিক পরিচিত। চলচ্চিত্রশিল্পে তার অবদানের জন্য ৪২তম জাতীয় চলচ্চিত্র পুরস্কারে তাকে আজীবন সম্মাননা পুরস্কারে ভূষিত করা হয়। শিল্পকলার চলচ্চিত্র শাখায় অবদানের জন্য তিনি ২০২১ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।
মজুমদার কুষ্টিয়ায় জন্মগ্রহণ করেন। তার পিতা গিরিজানাথ মজুমদার ও মাতা বীণা পানি মুজমদার। অভিনেতা আজিমের সাথে ১৯৬৭ সালে বিবাহবন্ধনে আবদ্ধ হন।
মজুমদার কর্মজীবনের শুরুতে মঞ্চ নাটকে অভিনয় করতেন। পরবর্তীকালে ওবায়দুল হকের "দুই দিগন্ত" চলচ্চিত্রের মাধ্যমে রূপালী পর্দায় অভিনয় শুরু করেন। মূল অভিনেত্রী হিসেবে প্রথম কাজী খালেক পরিচালিত "মেঘ ভাঙা রোদ" চলচ্চিত্রে অভিনয় করেন, তবে "রূপবান" চলচ্চিত্রের মাধ্যমে তিনি তার পরিচিতি লাভ করেন। ১৯৭৮ সালের পর প্রায় একযুগ অভিনয় থেকে দূরে থাকলেও বর্তমানে তিনি টেলিভিশন ও চলচ্চিত্রে অভিনয় করছেন।
রামগঞ্জ থানা

রামগঞ্জ থানা বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি থানা।
রামগঞ্জ উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রামগঞ্জ থানার আওতাধীন।
রোম সাপিয়েনজা বিশ্ববিদ্যালয়

রোম সাপিয়েনজা বিশ্ববিদ্যালয় (Italian: "Sapienza – Università di Roma"), সাপিয়েনজা বা রোম বিশ্ববিদ্যালয় নামেও যা পরিচিত, হল একটি গবেষণাধর্মী বিশ্ববিদ্যালয় যা ইতালির রোমে অবস্থিত। ইউরোপের বিশ্ববিদ্যালয়গুলোর মধ্যে এটি ছাত্রসংখ্যার দিক থেকে সবচেয়ে বড় বিশ্ববিদ্যালয়। এবং এটি বিশ্বের প্রাচীনতম বিশ্ববিদ্যালয়গুলোর মধ্যে একটি, যা ১৩০৩ সালে প্রতিষ্ঠিত। এটি দেশটির প্রথম সারির বিশ্ববিদ্যালয়গুলোর মধ্যে একটি, এবং দেশটির সেরা বিশ্ববিদ্যালয়ের তালিয়ায় এটির অবস্থান প্রথমে। ইউরোপের দক্ষিণাঞ্চলের বিশ্ববিদ্যালয়গুলোর মধ্যেও এটির অবস্থান প্রথমে।
ইতালির বেশিরভাগ প্রসাশনিক ব্যক্তিবর্গ এই বিশ্ববিদ্যালয়ে পড়েছেন। এখানে অনেক নোবেল বিজয়ী, ইউরোপিয়ান পার্লামেন্টের প্রেসিডেন্ট, ইউরোপিয়ান কমিশনার, নানারকম দেশের রাষ্ট্রপ্রধান, গুরুত্বপূর্ণ ধর্মীয় নেতা, বৈজ্ঞানিক এবং নভোচারী পড়াশোনা করেছেন। ২০১৮ সালের সেপ্টেম্বরে, , চাকরির প্রাপ্যতা বিচারে, কিউ এস ওয়ার্ল্ড র‍্যাংকিং এ এটি প্রথম ১০০ বিশ্ববিদ্যালয়ের তালিকায় স্থান পায়।
রবিন হুড: প্রিন্স অব থিভস

রবিন হুড: প্রিন্স অব থিভস ১৯৯১ সালে মুক্তি পাওয়া মার্কিন রোমান্টিক অ্যাকশন চলচ্চিত্র, এটি ইংরেজ লোককাহিনীর চরিত্র রবিন হুড এর গল্প অবলম্বনে তৈরি করা। "রবিন হুড: প্রিন্স অব থিভস" চলচ্চিত্রটি পরিচালনা করেন কেভিন রেনল্ডস। 
চলচ্চিত্রটির গানগুলোর শিল্পী মাইকেল কামেন
চলচ্চিত্রটি প্রথম সপ্তাহেই ২৫ মিলিয়ন ডলার এবং পরবর্তী সপ্তাহে ১৮.৩ মিলিয়ন ডলার আয় করে। এটি সর্বমোট ৩৯০,৪৯৩,৯০৮ ডলার আয় করে।
ব্যাংককের পরিবহন ব্যবস্থা

ব্যাংককে ৯.৭ মিলিয়ন মোটরগাড়ি এবং মোটরবাইক রয়েছে। সরকারের মতে যথাযথভাবে হিসাব করলে বিদ্যমান রাস্তাগুলোতে চলাচলকারী যানবাহনের সংখ্যা প্রদত্ত সংখ্যার আট গুণ বেশি হতে পারে। শহরটিতে প্রতিদিন অতিরিক্ত ৭০০টি গাড়ি এবং ৪০০টি মোটরবাইক যুক্ত হচ্ছে। ১৮১১ সালে সম্পন্ন হওয়া চারেং ক্রুং সড়ক হল শহরটিতে পশ্চিমা কৌশল দ্বারা নির্মিত প্রথম রাস্তা। তারপরে বিস্তৃত শহরটির চাহিদা মেটানোর জন্য সড়ক ব্যবস্থা বিস্তৃত হয়েছে। সড়কের পাশাপাশি ব্যাংকক শহরে অন্যান্য পরিবহন ব্যবস্থার দ্বারা সজ্জিত। ব্যাংককের খাল ও ফেরীগুলো ঐতিহাসিকভাবে পরিবহনের একটি প্রধান মাধ্যম হিসেবে কাজ করে, তবে বর্তমান সময়ে শহরের মূল পরিবহন ব্যবস্থা স্থল বা সড়ক পথে স্থানান্তরিত হয়েছে। একটি জটিল উত্তলিত এক্সপ্রেসওয়ে ব্যবস্থা শহরের কেন্দ্রস্থলে এবং শহরের বাইরে যানচলাচলকে সংযুক্ত করতে সহায়তা করে। তবে ব্যাংকক শহরের দ্রুত বৃদ্ধির ফলে শহরের অবকাঠামোর উপর বড় চাপ সৃষ্টি হয়েছে। ১৯৭০-এর দশকের শেষদিকে ব্যাংকক "ট্র্যাফিক দুর্যোগের শহর" হিসেবে পরিচিত হয়ে উঠেছিল। যদিও ১৮৯৩ সালে রেল পরিবহন চালু করা হয়েছিল এবং ১৮৯৪ থেকে ১৯৬৮ সাল পর্যন্ত বৈদ্যুতিক ট্রাম ব্যবস্থা শহরটিতে চালু ছিল, তবে ১৯৯৯ সালে ব্যাংককের প্রথম দ্রুতগামী গণপরিবহন ব্যবস্থা চালু হয়েছিল। পুরাতন সরকারি পরিবহন ব্যবস্থাগুলোর মধ্যে বিস্তৃত বাস পরিষেবা এবং নৌকা পরিষেবা উল্লেখযোগ্য। নৌ পরিষেবা এখনও চওড রায়ায় এবং দুটি খালে চালু রয়েছে। ট্যাক্সি, মোটরসাইকেল এবং অটোরিক্সা শহরের পরিবহন ব্যবস্থার সঙ্গে সংযুক্ত।
ব্যাংকক দেশের অবশিষ্ট অংশের সঙ্গে মহাসড়ক ও রেল ব্যবস্থা এবং শহরের অভ্যন্তরে অবস্থিত দুটি আন্তর্জাতিক বিমানবন্দরের মাধ্যমে সংযুক্ত। শতাব্দী প্রাচীন খলং তোই বন্দরের মাধ্যমে এখনও সমুদ্র বাণিজ্য পরিচালিত হয়।
ব্যাংকক মহানগর প্রশাসন (বিএমএ) তার জনকল্যাণ বিভাগ এবং যানবাহন ও পরিবহন বিভাগের মাধ্যমে শহরটির সড়ক ব্যবস্থা এবং পরিবহন ব্যবস্থার নির্মাণ ও রক্ষণাবেক্ষণের কাজে নিয়োজিত রয়েছে। তবে, পৃথক সরকারি সংস্থাগুলো পৃথক ব্যবস্থার দায়িত্বেও রয়েছে এবং পরিবহন সম্পর্কিত নীতি পরিকল্পনা ও তহবিলের বেশিরভাগই জাতীয় সরকার দ্বারা প্রদান করা হয়। ২০১১ সালের আগস্ট মাসে প্রধানমন্ত্রী "প্রয়ত চন-ও-চাও" পুলিশকে সমন্বিত যানবাহন নিয়ন্ত্রণ ব্যবস্থা (ট্র্যাফিক কন্ট্রোল সিস্টেম) ব্যবহার করে তিন মাসের মধ্যে সড়ক দুর্ঘটনা নির্মূল করার নির্দেশ দেন। তিনি যানবাহন নিয়ন্ত্রণের দায়িত্বগুলোতে অবহেলাকারীর বিরুদ্ধে যে কোনো থানায় শাস্তিমূলক ব্যবস্থা গ্রহণের হুমকি দেন। ১৯৯৫ সালে প্রধানমন্ত্রী থাকসিন সিনাওয়াত্রা একই প্রতিশ্রুতি দিয়েছিলেন: যেখানে তিনি বলেছিলেন যে ছয় মাসের মধ্যে যানবাহন সমস্যাগুলোকে সহজতর করা হবে।
প্রীতম হাসান

প্রীতম হাসান একজন বাংলাদেশি সঙ্গীত পরিচালক, সঙ্গীতশিল্পী, মডেল ও অভিনেতা। বেশ কয়েকটি একক সঙ্গীতায়োজনসহ "দেবী" (২০১৮), "তুফান" (২০২৪), "বরবাদ" (২০২৫) চলচ্চিত্রের গানের সুর করেছেন। তিনি "খোকা" গানের জন্য সেরা গায়ক বিভাগে মেরিল-প্রথম আলো পুরস্কারের মনোনয়ন লাভ করেন। তিনি "তুফান" (২০২৪) চলচ্চিত্রের "লাগে উরা ধুরা" গানের জন্য সেরা গায়ক বিভাগে মেরিল-প্রথম আলো পুরস্কার অর্জন করেন।
সঙ্গীতের পাশাপাশি তিনি টেলিভিশন ও ডিজিটাল মাধ্যমে অভিনয় করে থাকেন। তিনি ২০২২ সালের "আড়াল" ওয়েব চলচ্চিত্রের জন্য সীমিত দৈর্ঘ্য কাহিনিচিত্রে সেরা অভিনেতা বিভাগে মেরিল-প্রথম আলো সমালোচক পুরস্কার জয় করেন। এছাড়া তিনি "কাছের মানুষ দূরে থুইয়া" (২০২৪) ওয়েব চলচ্চিত্রে অভিনয় করে তারকা জরিপে সেরা চলচ্চিত্র অভিনেতা ও সমালোচক শাখায় সেরা চলচ্চিত্র অভিনেতা বিভাগে মেরিল-প্রথম আলো পুরস্কারের মনোনয়ন লাভ করেন।
প্রীতমের জন্ম ঢাকায় কিন্তু ওনার গ্রামের বাড়ি পিরোজপুরে। তার বাবা সঙ্গীতশিল্পী খালিদ হাসান মিলু এবং মা ফাতেমা হাসান পলাশ। তার ভাই সঙ্গীতশিল্পী প্রতীক হাসান। বর্তমানে তিনি বারিধারা, বসুন্ধরায় পরিবারের সাথেই বসবাস করেন।
লিভার সিরোসিসে আক্রান্ত প্রীতমের বাবা ২০০৫ সালের ২৯ মার্চ মৃত্যু বরণ করেন। বাবা মারা যাবার সময় ওনার বয়স তখন ১২ বছর। প্রীতমের বাবা অসুস্থ থাকাকালীন ওনারা পূর্ব রামপুরা থেকে টঙ্গীতে চলে গিয়েছিলেন। বাবা মারা যাবার পর প্রীতম ওনার মা ও বড় ভাইয়ের কাছে বড় হন।
প্রীতম ছোটবেলায় ক্যাপিটাল হিল ইন্টারন্যাশনাল স্কুল এবং সাফিউদ্দিন সরকার একাডেমী স্কুল পড়ালেখা করেছিলেন। প্রীতম গুলশান কমার্স কলেজে উচ্চ মাধ্যমিকে পড়াশোনা করেছেন। তিনি সাউথইস্ট ইউনিভার্সিটি থেকে স্নাতক সম্পন্ন করেন। ২০২২ সালের ২৮ অক্টোবর তারিখে তিনি মডেল ও অভিনেত্রী শেহতাজ মনিরা হাশেমকে বিয়ে করেন।
ছোটবেলায় প্রীতমের স্বপ্ন ছিলো উনি সেনা কর্মকর্তা হিসেবে কাজ করবেন। কিন্তু উনি অংকে দুর্বল থাকার কারণে সেটা আর হয়ে ওঠা হয়নি। ওনার বাবা একজন সংগীত শিল্পী হওয়া শর্তেও উনার কোনো ইচ্ছা ছিল না একজন সংগীত শিল্পী হওয়া। কিন্তু বড় ভাই প্রতীক হাসান কে দেখে তার গানের প্রতি আগ্রহ হয়ে যায়।
প্রীতম হাসান সঙ্গীত পরিচালক হিসেবে কাজ করেন, এছাড়াও তাঁর গাওয়া বেশ কয়েকটি গান বেশ জনপ্রিয়তা পায় শ্রোতাদের কাছে। এর বাইরেও তিনি নাটক ও স্বল্পদৈর্ঘ্যের চলচ্চিত্রে অভিনয় করে থাকেন। চলচ্চিত্রে কাজ করেন বুলবুল বিশ্বাসের ‘রাজনীতি’, সোহেল আরমানের ‘ভ্রমর’ এবং অনন্য মামুনের ‘অস্তিত্ব’ ছবিতে। ২০১৮ সালের দেবী চলচ্চিত্রের জন্য কাজ করেন তিনি। তিনি "খোকা" গানের জন্য সেরা গায়ক বিভাগে মেরিল-প্রথম আলো পুরস্কারের মনোনয়ন লাভ করেন।
</div>
দাঁতন বিধানসভা কেন্দ্র

দাঁতন (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৯ নং দাঁতন বিধানসভা কেন্দ্রটি দাঁতন-২ সমষ্টি উন্নয়ন ব্লক এবং মোহনপুর সমষ্টি উন্নয়ন ব্লক এবং চক ইসলামপুর গ্রাম পঞ্চায়েত দাঁতন-১ সমষ্টি উন্নয়ন ব্লক এর অন্তর্গত। 
দাঁতন বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
২০১১ সালের নির্বাচনে, সিপিআইয়ের অরুণ মহাপাত্র তার নিকটতম প্রতিদ্বন্দ্বী তৃণমূল কংগ্রেসের শৈবাল গিরিকে পরাজিত করেন।
২০২১ সালের নির্বাচনে, তৃণমূল কংগ্রেসের বিক্রম চন্দ্র প্রধান তার নিকটতম প্রতিদ্বন্দ্বী বিজেপির শক্তিপদ নায়েক কে পরাজিত করেন।
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই-এর নন্দ গোপাল ভট্টাচার্য দাঁতন কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ ও ২০০১ সালে 
তৃণমূল কংগ্রেসের বিক্রম চন্দ্র প্রধান এবং ১৯৯৬ সালে কংগ্রেসের সুনিল বরণ গিরিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর রঞ্জিত পাত্র ১৯৯১ সালে কংগ্রেসের পঞ্চানন মোহান্তি পরাজিত করেন। সিপিআইয়ের কানাই ভৌমিক ১৯৮৭ সালে কংগ্রেসের দিলীপ কুমার দাসকে এবং ১৯৮২ সালে জনতা পার্টির প্রদ্যুৎ কুমার মোহান্তিকে পরাজিত করেন। ১৯৭৭ সালে জনতা পার্টির প্রদ্যুৎ কুমার মোহান্তি সিপিআই এর রবীন্দ্রনাথ দ্বিবেদীকে পরাজিত করেন।
১৯৭২ সালে কংগ্রেস (সংগঠিত) প্রদ্যুৎ কুমার মোহান্তি জয়ী হন। কংগ্রেসের পুলিন বিহারী ত্রিপাঠী ১৯৭১ সালে জয়ী হন। বাংলা কংগ্রেসের দেবেন্দ্র নাথ দাস ১৯৬৯ ও ১৯৬৭ সালে জয়ী হন। কংগ্রেসের চারুচন্দ্র মোহান্তি ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, ভারতীয় জন সংঘ এর জ্ঞানেন্দ্র কুমার চৌধুরী দাঁতন কেন্দ্র থেকে জয়ী হন।
১৯৫১ সালে মোহনপুর একটি বিধানসভা কেন্দ্র ছিল। আসনটিতে ভারতীয় জন সংঘ এর বসন্ত কুমার পানিগ্রাহী জয়ী হন।
পশ্চিমবঙ্গের দক্ষিণতম প্রান্তিক শহর মোহনপুর দাঁতন বিধানসভার অন্তর্গত।
রবিন হুড (দ্ব্যর্থতা নিরসন)

রবিন হুড ইংরেজ লোককাহিনীর একজন বিখ্যাত কাল্পনিক চরিত্র।
রবিন হুড শিরোনাম দিয়ে নিচের নিবন্ধগুলোকে নির্দেশ করবে।
রবিন হুড (১৯৯১-এর ব্রিটিশ চলচ্চিত্র)

রবিন হুড ১৯৯১ সালে মুক্তি পাওয়া ব্রিটিশ অ্যাডভেঞ্চার চলচ্চিত্র। এটি পরিচালনা করেন জন আরভিন এবং প্রযোজনা করেন জন ম্যাকটিয়েরন্যান। এটির শ্রেষ্ঠাংশে অভিনয় করেন প্যাট্রিক বার্জিন, উমা থারম্যান, জেরন ক্রেব এবং এডওয়ার্ড ফক্স। এটি ১৯৯১ সালে একত্রে অস্ট্রেলিয়া, নিউজিল্যান্ড, জাপান এবং ইউরোপের বিভিন্ন দেশে মুক্তি পায়।
 * প্যাট্রিক বার্জিন - রবিন হুড চরিত্রে
শ্রীধরপাশা

শ্রীধরপাশা সিলেট বিভাগের সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্গত একটি গ্রাম। এর জনসংখ্যা ৩,১৯০।
ইউনিয়ন বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইন ১৮৭০-এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার জন্ম হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলেও পরবর্তীকালে এটিই স্থানীয় সরকারের প্রাথমিক ইউনিটের ভিত্তিরূপে গড়ে ওঠে। তারই ফলশ্রুতিতে শ্রীধরপাশা গ্রাম সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্ভুক্ত হয়।
শ্রীধরপাশা জগন্নাথপুর উপজেলার উত্তর-পশ্চিমে কলকলিয়া ইউনিয়নে অবস্থিত। উপজেলা সদর থেকে এর দূরত্ব প্রায় ৫ কিলোমিটার। এই গ্রামের পূর্বে জগদীশপুর, পশ্চিমে কামারখাল, উত্তরে বহরমপুর এবং দক্ষিণে নলুয়ার হাওর অবস্থিত।
শ্রীধরপাশা গ্রামটি জগন্নাথপুর উপজেলার ১নং কলকলিয়া ইউনিয়নের ২নং ওয়ার্ডে অবস্থিত।
অত্র গ্রামের লোকজন সিলেটের আঞ্চলিক ভাষায় কথা বলেন। তবে শিক্ষিতসমাজে প্রমিত বাংলার চর্চা রয়েছে। শ্রীধরপাশা শিল্পসংস্কৃতিতে সমৃদ্ধ একটি গ্রাম।
শ্রীধরপাশার দর্শনীয় স্থানসমূহ হল শ্রীধরপাশা সরকারি প্রাথমিক বিদ্যালয়, শ্রীধর পাশা দারুল উলুম মাদ্রাসা, শ্রীধরপাশা শাহী জামে মসজিদ, ডাহুকা নদী, নলুয়ার হাওর , মরহুম হাজী কলমধর আলীর বাড়ি ইত্যাদি।
মোহাম্মদগঞ্জ বাজার,
এ গ্রামের দক্ষিণদিকে রয়েছে সুবিশাল নলুয়ার হাওর। গ্রামের উত্তরদিকে বয়ে গেছে ডাহুকা নদী।
টিপ স্নুক

সিবলে জন টিপ স্নুকার (; জন্ম: ১ ফেব্রুয়ারি, ১৮৮১ - মৃত্যু: ১৪ আগস্ট, ১৯৬৬) পূর্ব কেপের সেন্ট মার্কস এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯২৩ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও বর্ডারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন টিপ স্নুক।
টেম্বুল্যান্ডের সেন্ট মার্কস এলাকায় টিপ স্নুকের জন্ম। সমগ্র প্রথম-শ্রেণীর খেলোয়াড়ী জীবনে বর্ডার, ওয়েস্টার্ন প্রভিন্স ও ট্রান্সভালের পক্ষে ১২৪টি খেলায় অংশ নিয়েছেন। এ সময়ে ২৫.৯১ গড়ে ৪৮২১ রান ও ২৫.১৪ গড়ে ১২০ উইকেট দখল করেছেন টিপ স্নুক।
২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে টিপ স্নুকের। সমগ্র খেলোয়াড়ী জীবনে ২৬ টেস্টে অংশগ্রহণের সুযোগ ঘটে টিপ স্নুকের। তন্মধ্যে ১৯০৬ থেকে ১৯১২ সালের মধ্যে প্রথম ২৩ টেস্ট খেলেছেন। ৪১ বছর বয়সে সফরকারী ইংরেজ দলের বিপক্ষে আরও তিন টেস্টে অংশগ্রহণ করেছিলেন টিপ স্নুক। ২২.৩৯ গড়ে ১০০৮ রান তুলেছেন তিনি। তন্মধ্যে, ১৯১০-১১ মৌসুমে অ্যাডিলেডে স্বাগতিক অস্ট্রেলিয়ার বিপক্ষে ব্যক্তিগতভাবে একটি সেঞ্চুরি হাঁকিয়েছেন। এছাড়াও বল হাতে ২০.০৫ গড়ে ৩৫ উইকেট দখল করেন। তন্মধ্যে ব্যক্তিগত সেরা বোলিং পরিসংখ্যান গড়েন ৮/৭০। ১৯০৫-০৬ মৌসুমে জোহেন্সবার্গে সফরকারী ইংল্যান্ড দলের বিপক্ষে অনুষ্ঠিত ঐ টেস্টে ১২৭ রানে ১২ উইকেট পেয়েছিলেন তিনি। চার বছর পর কেপটাউনের নিউল্যান্ডস ক্রিকেট গ্রাউন্ডে ইংল্যান্ডের দুই ব্যাটসম্যান উইলফ্রেড রোডস ও ডেভিড ডেন্টনকে টেস্টের প্রথম ওভারে আউট করেছিলেন। এ অনন্য সাধারণ কৃতিত্ব প্রায় নব্বুই বছর টিকেছিল।
১৯০৯-১০ মৌসুমে নিজদেশে সফরকারী ইংল্যান্ড দলের বিপক্ষে দক্ষিণ আফ্রিকা দলকে নেতৃত্ব দেন। তার অধিনায়কত্বে সফরকারী ইংল্যান্ড দলের বিপক্ষে পাঁচ টেস্টের সিরিজে ৩-২ ব্যবধানে জয়লাভে সক্ষমতা দেখিয়েছিল দক্ষিণ আফ্রিকা দল।
ক্রিকেট খেলা থেকে অবসর গ্রহণের পর দক্ষিণ আফ্রিকা দলের ম্যানেজারের দায়িত্ব পালন করেন টিপ স্নুক। ১৪ আগস্ট, ১৯৬৬ তারিখে ৮৫ বছর বয়সে পোর্ট এলিজাবেথের হিউমউডে টিপ স্নুকের দেহাবসান ঘটে। তার ভ্রাতা স্ট্যানলি স্নুক দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছেন।
কেশিয়ারি বিধানসভা কেন্দ্র

কেশিয়ারি (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৩ নং কেশিয়ারি (এসটি) বিধানসভা কেন্দ্রটি কেশিয়ারি সমষ্টি উন্নয়ন ব্লক এবং অলিকোশা, আঙ্গুয়া, আনিখোলা, দাঁতন-১, দাঁতন-২, মনোহরপুর, সালিকোথা ও তারারুই গ্রাম পঞ্চায়েত গুলি দাঁতন-১ সমষ্টি উন্নয়ন ব্লক এর অন্তর্গত। 
কেশিয়ারি বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
সিপিআই (এম) এর মহেশ্বর মুর্মু ২০০৬ থেকে ১৯৮২ সাল পর্যন্ত ছয়বার কেশিয়ারি বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ এবং ২০০১ সালে তৃণমূল কংগ্রেসের শ্যাম চরন মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের গৌরী টুডুকে, ১৯৯১ সালে কংগ্রেসের রেখা কিশুকে, ১৯৮৭ এবং ১৯৮২ সালে কংগ্রেসের বুধানচন্দ্র টুডুকে পরাজিত করেন। সিপিআই (এম) এর খুদিরাম সিং ১৯৭৭ সালে কংগ্রেসের বুধানচন্দ্র টুডুকে পরাজিত করেন।
১৯৭২, ১৯৭১, ১৯৬৯ এবং ১৯৬৭ সালে কংগ্রেসের বুধানচন্দ্র টুডু জয়ী হন। এর আগে কেশিয়ারি কেন্দ্রটি বিদ্যমান ছিল না।
রেঞ্জার (ফাইল ম্যানেজার)

রেঞ্জার () ইউনিক্স-সদৃশ সিস্টেমসমূহের জন্যে টেক্সট-ভিত্তিক ব্যবহারকারী ইন্টারফেসের একটি ফ্রি ও ওপেন সোর্স ফাইল ম্যানেজার। রোমান জিম্বেলমান এটির উন্নয়ন করেন এবং গ্নু জেনারেল পাবলিক লাইসেন্সের অধীনে নিবন্ধন করেন। কয়েকটি কীস্ট্রোকের মাধ্যমে এই প্রোগ্রাম ফাইল ব্যবস্থাপনা টাস্ক সম্পাদন করতে পারে এবং এক্ষেত্রে মাউজের ব্যবহার ঐচ্ছিক। রাইফেল ফাইল ওপেনার এবং scope.sh-এর মত এক্সটেনশন সহযোগে রেঞ্জারকে পূর্ব নির্ধারিত প্রোগ্রাম দ্বারা ফাইল খোলাতে বা বাহ্যিক প্রোগ্রাম দিয়ে ফাইলের প্রিভিউ দেখাতে স্ক্রিপ্টেড করা যায়।
রেঞ্জার পাইথনে লেখা হয়েছে এবং টেক্সট ভিত্তিক ব্যবহারকারী ইন্টারফেস এনকার্সেস ব্যবহার করে। এ প্রোগ্রাম তিনটি কলামে ফোল্ডার গঠন দেখাতে মিলার কলাম ভিজুয়ালাইজেশন পদ্ধতি ব্যবহার করে, যেখানে কলামগুলোর প্রশস্ততার অনুপাত ১:২:৩। বর্তমানে সক্রিয় ফোল্ডারটি সবসময় কেন্দ্রে থাকে, যেখানে তার মাতৃ ফোল্ডার থাকে বামে। একদম ডানের ফোল্ডারে ফাইল প্রিভিউ বা বর্তমানের নির্বাচিত ফোল্ডারের অধীন ফোল্ডার দেখানো হয়।
যতটুকু সম্ভব রেঞ্জার এর কিবাইন্ডিং ভিআই-থেকে আনয়ন করে, তবে মাউজ বাটনও সমর্থন করে এবং গ্নু রিডলাইন ও মিডনাইট কমান্ডারের সাথেও কিছু কিবাইন্ডিং শেয়ার করে। সমস্ত কনফিগারযোগ্য কিবাইন্ডিং codice_1 কনফিগারেশন ফাইলে সংজ্ঞায়িত থাকে, যেটি ডিফল্টভাবে codice_2-এ থাকে।
আর্চ লিনাক্স ব্যবহারকারীদের মধ্যে ২০১২ সালের একটি পরিসংখ্যানে পাওয়া যায় রেঞ্জারই ছিলো সবচেয়ে বেশি ব্যবহৃত টেক্সট-ভিত্তিল ফাইল ম্যানেজার। দ্বিতীয় অবস্থানে ছিলো মিডনাইট কমান্ডার। লিনাক্স জার্নালের "বেস্ট ফাইল ম্যানেজার" বিষয়শ্রেণিতে ২০১৩ সালে রেঞ্জার ০.৯% ভোট পায়। লিনাক্সলিংকস একে "১০টি সেরা অর্থডক্স ফ্রি লিনাক্স ফাইল ম্যানেজার", এবং এর "৫টি শীর্ষ কনসোল লিনাক্স ফাইল ম্যানেজার"-এর একটি হিসেবে ঘোষণা করে। প্রায়সময় ম্যাগাজিন প্রবন্ধ ও সফটওয়্যার ব্লগে পাওয়ার ইউজারদের জন্যে এর কথা উল্লেখ করা হয়, বিশেষত কমান্ড-লাইন ইন্টারফেসের পাওয়ার ও বিশালত্ব বোঝাতে।
এর মিলার কলাম লেআউটের কারণে রেঞ্জারকে প্রায়শই ফাইন্ডারের সাথে তুলনা করা হয়, যেটি ক্লাসিক ম্যাক ওএস ও ম্যাকওএসের ডিফল্ট ফাইল ম্যানেজার। যারা ডিরেক্টরি ওপাসে অভ্যস্ত তাদের জন্যেও একটি উল্লেখিযোগ্য বিকল্প হিসেবে সাজেস্ট করা হয়। মিডনাইট কমান্ডারসহ অন্যান্য টেক্সট-ভিত্তিক ফাইল ম্যানেজারের সাথে এর কিছু সাদৃশ্য রয়েছে, যেখান থেকে এটি এর ফাংশন কি কীবোর্ড শর্টকাট আনয়ন করে। এর সাথে ভিআইএফএম ও মাটেরও সাদৃশ্য রয়েছে। সাথে সাথে ফাইল ব্যবস্থাপনার সাথে যুক্ত অধিকাংশ কোর ইউটিলিটি (cd, ls, rm, mv, ln, touch, ইত্যাদি) রেঞ্জারের স্বতন্ত্র কমান্ড ভাষা লেয়ারে অন্তর্ভুক্ত। 
একইরকম টেক্সট ব্যবহারকারী ইন্টারফেসের ফাইল ব্রাউজারের মধ্যে "রোভার" ও "এনএনএন" রয়েছে।
হামিদুর রহমান আযাদ

হামিদুর রহমান আযাদ একজন বাংলাদেশি রাজনীতিবিদ, কক্সবাজার-২ আসনের সাবেক সংসদ সদস্য। তিনি বাংলাদেশ জামায়াতে ইসলামীর সহকারী সেক্রেটারি জেনারেল হিসেবে দায়িত্ব পালন করছেন।
হামিদুর রহমান আযাদ ১৯৬৫ সালের ১ ডিসেম্বর কক্সবাজার জেলার কুতুবদিয়া উপজেলায় জন্মগ্রহণ করেন। তার পিতার নাম মাওলানা ক্বারী আবদুস সালাম ও মাতার নাম আদিমুন্নিছা।
তিনি বিএ (অনার্স), এমএ, এম.এম, এল.এলবি। এবং পিএইচডি ডিগ্রি অর্জন করেন যেটি ২০২৫ সালের ২৬ মার্চ (বুধবার) চট্টগ্রাম বিশ্ববিদ্যালয়ের ৫৬০তম সিন্ডিকেটের সভায় হামিদুর রহমান আযাদের ডিগ্রি অনুমোদিত হয়। এর আগে ১২ মার্চ অনুষ্ঠিত বিশ্ববিদ্যালয়ের অ্যাকাডেমিক কাউন্সিলের ২৪৭তম সভায় তা অনুমোদন দেওয়া হয়। 
তার পিএইচডির বিষয় ছিল বিষয়: বাংলায় ইসলামি রাজনীতির উৎপত্তি ও বিকাশ (১৯০৫-১৯৭০)।
হামিদুর রহমান আযাদ ১৯৭৭ সাল থেকে বাংলাদেশ ইসলামী ছাত্রশিবিরে যোগদান করার মাধ্যমে ছাত্র রাজনীতিতে প্রবেশ করেন। তিনি পর্যায়ক্রমে শিবিরের চট্টগ্রাম দক্ষিণ জিলা সভাপতি, চট্টগ্রাম বিশ্ববিদ্যালয় শাখা সভাপতি, ঢাকা মহানগরী সভাপতি এবং সর্বশেষ কেন্দ্রীয় সহ-সভাপতির দায়িত্ব পালন করেছেন। ১৯৯৫ সালে জামায়াতে ইসলামীতে যোগদান করেন। তিনি বর্তমানে জামায়াতের সহকারী সেক্রেটারী সেক্রেটারি জেনারেল, কেন্দ্রীয় কর্মপরিষদ ও কেন্দ্রীয় মজলিসে শূরা সদস্য।২০০৮ সালের নবম জাতীয় সংসদে তিনি কক্সবাজার-২ আসন থেকে সংসদ সদস্য নির্বাচিত হন।
তিনি ১৯৯৬ সালে বিবাহ বন্ধনে আবদ্ধ হন এবং বর্তমানে তিনি চার মেয়ের জনক।
১৯৯৮ সালে চট্টগ্রাম বিশ্ববিদ্যালয়ের শিক্ষার পরিবেশ সংরক্ষনের ভূমিকা রাখতে গিয়ে আওয়ামী ষড়যন্ত্রের শিকার ও গ্রেফতার হন। ছাত্রজীবনে স্বৈরাচার বিরোধী আন্দোলনে এবং ইসলামী বিশ্ববিদ্যালয় প্রতিষ্ঠার আন্দোলনে ভূমিকা পালন করেন। ২০০০ সালে আওয়ামী দুঃশাসন বিরোধী আন্দোলনের ২ বার মারাত্মক আহত ও গুলিবিদ্ধ হন। রাজনৈতিক কারণে তিনি বহুবার গ্রেফতার ও নির্যাতনের শিকার হন।
ডাব্লিউডাব্লিউই হল অব ফেম

ডাব্লিউডাব্লিউই হল অব ফেম () হলো কুস্তির ইতিহাসে অবদান রাখার জন্য বাৎসরিক সম্মাননা প্রদান অনুষ্ঠান। যার স্রষ্টা ভিন্স ম্যাকম্যান। এই অনুষ্ঠানের মাধ্যমে ১৯৯৩ সাল থেকে সাবেক রেসলারদের সম্মাননা প্রদান করে আসছে।
ডাব্লিউডাব্লিউই হল অব ফেম ১৯৯৩ সালে তৈরি করা হয়। কিংবদন্তি কুস্তিগির আন্দ্রে দি জিয়ান্ট এর মৃত্যুর ২ মাদ মার্চ ২২, ১৯৯৩ সালের সোমবারের রাতের রতে এটি উন্মুক্ত করা হয়। যেখানে আন্দ্রে দি জিয়ান্ট এর আত্মার মাগফিরাত এবং শান্তি কামনা করা হয়। দুই বছর এটি কিং অফ দ্যা রিং পে-পার-ভিউ শোয়ের সাথে সংযোগ করা হয়। ১৯৯৬ সালে এটি সার্ভাইভার সিরিজ ইভেন্টের সাথে সংযোগ করা হয় এবং প্রথমবারের মতো দর্শকদের সামনে এওয়ার্ডগুলো দেওয়া হয়।
২০০৪ সালে ডাব্লিউডাব্লিউই কর্তৃপক্ষ ঘোষণা দেয় এখন থেকে ডাব্লিউডাব্লিউই হল অব ফেম রেসেলম্যানিয়ার সাথে মিলিত করা হয়েছে। এই অনুষ্ঠানটি টেলিভিশন এ প্রচার করা হয় না। শুধুমাত্র।এর কিছু মূহুর্ত টিভিতে দেখানো হয় ইউএসএ নেটওয়ার্ক এ, অনুষ্ঠানটি শেষ হওয়ার পর।
"সেলিব্রেটি উইঙ" উৎসর্গ করা হয় ঐসব কীর্তিমান ব্যক্তিদের যারা ডাব্লিউডাব্লিউই তে কোনো স্মরণীয় উপস্থিতি দেখিয়েছেন বা অনেক বছর ধরে ডাব্লিউডাব্লিউই এর সাথে যুক্ত আছেন।
২০১৫ সালে ডাব্লিউডাব্লিউই ওয়ারিয়র পুরস্কার চালু করে, তাদের জন্য যারা কোনো জীবনযুদ্ধে জয়ী হয়েছেন বা তাদের জীবন থেকে তাদের অভিশাপকে পরাজিত করতে সক্ষম হয়েছেন।
যেখানে ডাব্লিউডাব্লিউই ওয়ারিয়র পুরস্কারকে হল অব ফেমের সাথে যুক্ত করেছে। কিন্তু তারা সরাসরি হল অব ফেমের সাথে যুক্ত নন, এমনকি তাদেরকে ডাব্লিউডাব্লিউই.কম এর ওয়েবসাইটে হল অব ফেম অংশে তাদের নামও নেই
এই পুরস্কারটিকে পূর্বে জিম্মি মিরান্ডা এওয়ার্ড বলা হতো এবং এই পুরস্কারটি রিং এর পেছেনে কাজ করা ব্যক্তিদের দেওয়া হতো। মিরান্ডা ২০০২ সালে মারা যান, যিনি ডাব্লিউডাব্লিউই এর মার্চেন্ডাইস বিভাগে ২০ বছর কাজ করেছিলেন। ডাব্লিউডাব্লিউই এর সাবেক রিং এনাউন্সার জাস্টিন রবার্ট এই বিষয়ে হতাশা ব্যক্ত করেন এবং বলেন "তারা পেছনের কর্মিদের, যারা কিনা একটি পর্ব সফল করতে নিজেদের জীবন দিয়ে দেন তাদের ঠকাচ্ছেন"। ডাব্লিউডাব্লিউই এ ব্যপারে প্রতিক্রিয়া ব্যক্ত করেন এবং বলেন এই এওয়ার্ডটি ডাব্লিউডাব্লিউই এর কর্মী এবং ভক্ত উভয়ের জন্যই এবং এটি বার্ষিকভাবে প্রদান করা হবে। ২০১৯ সালে সুএ আইটছিসন একমাত্র ব্যক্তি যিনি কিনা এই পুরস্কারটি পেয়েছেন।
প্রথাগতভানে আল্টিমেট ওয়ারিয়র এর বিধবা স্ত্রী এই সম্মানটি প্রদান করে থাকেন।
কেন পালমার

কেনেথ আর্নেস্ট পালমার (; জন্ম: ২২ এপ্রিল, ১৯৩৭) হ্যাম্পশায়ারের উইনচেস্টার এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও আম্পায়ার। ইংল্যান্ড ক্রিকেট দলের অন্যতম সদস্য ছিলেন। ১৯৬৫ সালে সংক্ষিপ্ত সময়ের জন্য ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেছেন। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে মাঝারিসারিতে ব্যাটিং করতেন কেন পালমার।
১৯৫৫ থেকে ১৯৬৯ সাল পর্যন্ত প্রথম-শ্রেণীর ইংরেজ কাউন্টি ক্রিকেটে সমারসেটের পক্ষে খেলেছেন। এ সময়ে দলের বিশ্বস্ত অল-রাউন্ডারের মর্যাদা পেয়েছিলেন। ডানহাতে মাঝারিসারির ব্যাটসম্যানের ভূমিকায় অবতীর্ণ হতেন ও ক্ষিপ্রগতিসম্পন্ন ভঙ্গীমা নিয়ে ফাস্ট-মিডিয়াম বোলিং করতেন। ১৯৬১ সালে স্বর্ণালী মৌসুম অতিবাহিত করেন কেন পালমার। ১০০০ রান ও ১০০ উইকেট লাভের ন্যায় ডাবল লাভের কৃতিত্ব প্রদর্শন করেন তিনি।
১২ ফেব্রুয়ারি, ১৯৬৫ তারিখে দক্ষিণ আফ্রিকার বিপক্ষে টেস্ট অভিষেক ঘটে তার। এটিই তার একমাত্র টেস্টে অংশগ্রহণ ছিল। ১৯৬৪-৬৫ মৌসুমে ইংরেজ দল দক্ষিণ আফ্রিকা গমন করে। ঐ সফরে জন প্রাইস, ডেভিড ব্রাউন ও টম কার্টরাইটের ন্যায় বোলারেরা আঘাতের কবলে পড়লে তাকে দলে অন্তর্ভুক্ত করা হয়। এ সময়ে তিনি জোহেন্সবার্গে প্রশিক্ষণ নিচ্ছিলেন। ফলে পোর্ট এলিজাবেথে অনুষ্ঠিত সিরিজের পঞ্চম টেস্টে তার খেলায় অংশগ্রহণের সুযোগ হয়।
ক্রিকেট খেলা থেকে অবসর গ্রহণের পর ১৯৭২ সালে আম্পায়ার হিসেবে খেলা পরিচালনার জন্য মনোনীত হন। এরপর ১৯৭৭ থেকে ২০০১ সময়কালে আন্তর্জাতিক ক্রিকেট অঙ্গনে আম্পায়ারের দায়িত্ব পালন করেন। এ সময়ে ২২টি টেস্ট ও ২৩টি একদিনের আন্তর্জাতিক খেলা পরিচালনা করেছেন। জুন, ১৯৮৭ সালে ইংল্যান্ড-পাকিস্তানের মধ্যকার টেস্টে পরিচালনার মাধ্যমে আম্পায়ার হিসেবে অভিষেক ঘটে তার।
কেন পালমারের ভাই রয় পালমারও সমারসেটের প্রতিনিধিত্ব করাসহ প্রথম-শ্রেণীর ক্রিকেট ও টেস্ট খেলায় আম্পায়ারিত্ব করেছেন। তার সন্তান গ্যারি পালমার সমারসেটের পক্ষে অল-রাউন্ডার হিসেবে খেলেছেন।
দামেস্ক বিশ্ববিদ্যালয়

দামেস্ক বিশ্ববিদ্যালয় (, "Jāmi‘atu Dimashq") সিরিয়ার রাজধানী দামেস্কর একটি বৃহত্তম এবং প্রাচীনতম সরকারি বিশ্ববিদ্যালয়। এছারাও সিরিয়ার অন্যান্য শহরে দামেস্ক বিশ্ববিদ্যালয়ের শাখা ক্যাম্পাস। ১৯২৩ সালে বিশ্ববিদ্যালয়টি প্রতিষ্ঠিত হয়েছিল। তবে বিশ্ববিদ্যালয়টি ১৯০৩ সালে স্কুল অফ মেডিসিন এবং ১৯১৩ সালে আইন ইনস্টিটিউট হিসাবে কার্যক্রম পরিচালনা করত। ১৯৫৮ সাল পর্যন্ত এই বিশ্ববিদ্যালয়টির সিরিয়ার বিশ্ববিদ্যালয় নামে ছিলো পরবর্তীতে বিশ্ববিদ্যালয়টি দামেস্ক বিশ্ববিদ্যালয় নামে নামকরণ করা হয়। সিরিয়ায় রয়েছে নয়টি পাবলিক বিশ্ববিদ্যালয় এবং দশটিরও বেশি বেসরকারি বিশ্ববিদ্যালয়। এদের ভেতর দামেস্ক বিশ্ববিদ্যালয় সবচেয়ে নামকরা এবং প্রাচীন বিশ্ববিদ্যালয়।
দামেস্ক বিশ্ববিদ্যালয়ের বিভিন্ন অনুষদ উচ্চ শিক্ষা ইনস্টিটিউট, অন্তর্বর্তী ইনস্টিটিউট এবং একটি স্কুল অব নার্সিং নিয়ে গঠিত। বিশ্ববিদ্যালয়টিতে আরবি ভাষা বিদেশীদের প্রশিক্ষণ করা হয়, যা বৃহত্তম আরব বিশ্বের আরবী ভাষা প্রতিষ্ঠান হয়।
কোনও দেশের শিক্ষা প্রতিষ্ঠানের ইতিহাস ঐ দেশের ইতিহাসের অবিচ্ছেদ্য অংশ কারণ অতীতের ঘটনা এবং পরবর্তীকালে ইতিহাস একটি বড় ভূমিকা পালন করে দেশের শিক্ষা ক্ষেত্রে। সুতরাং আধুনিক সিরিয়ার ইতিহাস দামাস্কাস বিশ্ববিদ্যালয়ের অবিচ্ছেদ্য অংশ।
১৯০১ সালে দামাস্কাসের স্কুল অফ মেডিসিন প্রতিষ্ঠার অনুমোদন দেওয়া হয় এবং ১৯০৩ সালে এই স্কুলটি বিশ্ববিদ্যালয়ের অবকাঠামো চালু করা হয়। পরবর্তীতে স্কুলের ঔষধ ও ফার্মেসী একটি শাখায় অন্তর্ভুক্ত করা হয় এবং তুর্কি ভাষায় শিক্ষা প্রদান করা হয়।
১৯১৩ সালে বৈরুতে একটি আইন স্কুল চালু হয়, যার বেশিরভাগ শিক্ষক আরব দেশী ছিল এবং শিক্ষার ভাষা আরবি ছিল। ১৯১৪ সালে স্কুল অফ মেডিসিন বৈরুতে চলে যাওয়ার সাথে সাথে এই স্কুলটি ১৯১৪ সালেই দামাস্কাসে স্থানান্তর করা হয়। তারপর প্রথম বিশ্বযুদ্ধের শেষের বছরে আইন স্কুল বেইরুতে ফিরে আসে।
১৯১২ সালের জানুয়ারির প্রথম দিকে ইনস্টিটিউট অব মেডিসিন এবং পরবর্তীতে একই বছরের সেপ্টেম্বরে মাসে ল অফ দ্য দামাস্কাে খোলা হয়।
১৯২৩ সালে আইন ইনস্টিটিউটের নাম ঘোষণা করা হয় এবং এই ইনস্টিটিউটটি সিসিয়ান বিশ্ববিদ্যালয়ের নামে প্রতিষ্ঠানের মেডিসিন ইনস্টিটিউট, আরব সোসাইটি এবং আরবি হেরিটেজ কেন্দ্রের সাথে যুক্ত ছিল। তারপর আরব সোসাইটি এবং আরবি হেরিটেজ কেন্দ্র ১৯২৬ সালে প্রতিষ্ঠান থেকে পৃথক করে দেয়।
১৯২৮ সালে উচ্চতর সাহিত্য অধ্যয়ন স্কুল প্রতিষ্ঠিত হয় এবং এটি অবিলম্বে বিশ্ববিদ্যালয়ের সাথে যুক্ত হয়। ১৯২৯ সালে এটি স্কুল অফ লেটারস গঠন করা হয় যা ১৯৩৫/১৯৩৬ সালে বন্ধ ছিল।
তারপর ১৯৪৬ সাল পর্যন্ত বিশ্ববিদ্যালয় এর মেডিসিন ও আইন ইনস্টিটিউটে সীমাবদ্ধ ছিল না বরং অন্যান্য অনুষদ ও উচ্চতর প্রতিষ্ঠান তৈরি করা হয়েছিল।
১৯৫৮ সালে সংযুক্ত আরব প্রজাতন্ত্রের উত্তর ও দক্ষিণ অঞ্চলে বিশ্ববিদ্যালয়ের নিয়ন্ত্রণের জন্য একটি নতুন আইন তৈরি করা হয়। এর ফলে "সিরিয়ান ইউনিভার্সিটির" নাম পরিবর্তন করতে "দামেস্ক বিশ্ববিদ্যালয়" এবং "অ্যালেপ্পো বিশ্ববিদ্যালয়" নামক দ্বিতীয় উত্তরাঞ্চলীয় বিশ্ববিদ্যালয় প্রতিষ্ঠার সৃষ্টি হয়।
১৯৫৯ সালে দ্য ফাইন আর্টস কলেজ দমাস্কাসে প্রতিষ্ঠিত হয় এবং ১৯৭২ সালে দামাস্কাস বিশ্ববিদ্যালয়ের অংশ হয়ে ওঠে। 
দামেস্ক বিশ্ববিদ্যালয়ে ১৯০৩ সাল থেকেই চিকিৎসা ব্যুরো লাইব্রেরি প্রতিষ্ঠিত হয়ে ছিলো। ২০১১ সালের হিসাব অনুযায়ী দামেস্কো বিশ্ববিদ্যালয়ের গ্রন্থাগারে ১৬৯,০০০ টি বই এবং ৩,৮৩০ টি বর্তমান সাময়িকী রয়েছে।
লেইলা পাহলভি

রাজকন্যা লেইলা পাহলভি (, ২৭ মার্চ ১৯৭০ – ১০ জুন ২০০১) ছিলেন ইরানের রাজকন্যা এবং ইরানের শাহ মোহাম্মদ রেজা পাহলভি এবং তার তৃতীয় স্ত্রী ফারাহ দিবার কনিষ্ঠ কন্যা। লেইলা ফ্যাশন লেবেল ভ্যলেন্তিনোর খণ্ডকালীন মডেল ছিলেন।
লেইলা পাহলভি ২৭ মার্চ ১৯৭০ সালে ইরানের তেহরানে পাহলভি রাজবংশে জন্ম নেন। তিনি শাহ মোহাম্মদ রেজা পাহলভির পঞ্চম এবং তার তৃতীয় সম্রাজ্ঞী ফারাহ দিবার চতুর্থ ও কনিষ্ঠ সন্তান ছিলেন। তার দুই বোন শাহনাজ পাহলভি ও ফারাহনায পাহলভি এবং দুই ভাই রেজা পাহলভি ও আলি-রেজা পাহলভি।
১৯৭৪ থেকে ১৯৭৮ সাল পর্যন্ত তার বড় বোন ফারাহনায পাহলভির মত লেইলা তেহরানে নিজ রাজবংশের বিশেষ বিদ্যালয় নিয়াবরনে প্রাথমিক শিক্ষা লাভ করে।
১৯৭৯ সালে ইরানে ইসলামি বিপ্লবের ফলে তার পরিবারকে নির্বাসনে বাধ্য করা হলে নয় বছর বয়সে লেইলা পরিবারের সঙ্গে ইরান ত্যাগ করেন। ১৯৭৯ সালেই তিনি মার্কিন যুক্তরাষ্ট্রের মেরিমাউন্ট স্কুল অব নিউ ইয়র্কে পুনরায় প্রথমিক শিক্ষা গ্রহণ শুরু করেন এবং ১৯৮০ সাল পর্যন্ত সেখানে অধ্যয়ন করেন। সে সময়ে তার পরিবার মিশরের কায়রোতে বাস করতো। মাধ্যমিক শিক্ষালাভের জন্য তিনি মিশরের কায়রোতে কায়রো আমেরিকান কলেজে যোগ দেন।
১৯৮০ সালের জুলাইয়ে অ-হুডকিন্স লিম্ফোমা ক্যান্সারে কারণে মিশরে তার বাবা রেজা পাহলভির মৃত্যুর পর, তাদের পরিবার মিশর ত্যাগ করে যুক্তরাষ্ট্রে স্থানান্তরিত হয় এবং সেখানে বসতি স্থাপন করে। পরবর্তীতে যুক্তরাষ্ট্রের ম্যাসাচুসেটস উইলিয়ামসটাউনের পাইন কোবল বিদ্যালয়ে যোগ দেন। ১৯৮৩ সাল থেকে ১৯৮৭ সাল পর্যন্ত লেইলা নিউ ইয়র্কের রাই কান্ট্রি ডে স্কুলে উচ্চ বিদ্যালয়ের শিক্ষা সম্পন্ন করেন। পরবর্তীতে স্নাতক শিক্ষার্থী হিসেবে প্রভিডেন্স, রোড আইল্যান্ডের ব্রাউন বিশ্ববিদ্যালয় থেকে ডিগ্রি অর্জন করেন।
লেইলা অবিবাহিত ছিলো এবং তার জীবনের বেশিভাগ সময় যুক্তরাষ্ট্রের গ্রীনিচ, কানেকটিকাট এবং ফ্রান্সের প্যারিসে তার মা ফারহার সঙ্গে বাড়িতে কাটিয়েছিল।
২০১২ সালের ১০ জুন রোববার যুক্তরাজ্যের স্থানীয় সময় ৭:৩০ বিএসটি এর পূর্বে লন্ডনে লিওনার্ড হোটেলের কর্মচারী লেইলাকে তার কক্ষে মৃত অবস্থায় আবিষ্কার করে। তার বয়স হয়েছিল ৩১ বছর।
রাজকন্যা লেইলা, লিওনার্ড হোটেলে তার প্রিয় সুইটের জন্য প্রতি রাত ৪৫০ ইয়োরো ব্যয় করতেন। হোটেল কর্মকর্তা উল্লেখ করেন যে লেইলা মূলত হোটেলে প্রশন্ন হওয়ার উদ্দেশ্যে অবস্থান নিয়েছিলেন। তার শরীরে মারাত্মক সেকোনালের ডোজ পাঁচবারেরও বেশি ছিল বলে মনে করা হয়; এটি একটি বারবিচুরেট বা নিদ্রা-উদ্রেককর ঔষধবিশেষ যা অনিদ্রা উপসম করে, যা তার শরীরের মধ্যে স্বল্প পরিমাণ কোকেইনসহ ব্যবহার করা হয়। তাকে বিছানায় পাওয়া যায় এবং তার শরীর অ্যানোরেক্সিয়া, বালিমিয়া ও খাদ্য অসহিষ্ণুতা দ্বারা ক্ষয়াপ্রাপ্ত ছিল। ওয়েস্টমিনস্টার করণারের আদালত পরিচালিত একটি ময়না তদন্ত থেকে তথ্য অন্তর্ভুক্ত তার মৃত্যুর একটি প্রতিবেদন অনুযায়ী, তিনি একটি সাক্ষাতের সময় তার চিকিৎসকের কাছ থেকে সেকোনাল চুরি করেন বলে ধারণা করা হয়। তিনি ড্রাগ আসক্ত ছিলেন, সাধারণত নির্ধারিত দুটি বড়ির পরিবর্তে একবারে ৪০টি বড়ি গ্রহণ করেছেন বলে জানা যায়।
২০০১ সালের ১৭ জুন, ফ্রান্সের প্যারিসের সিমেটিয়ার ডি পাসিতে, তার মাতামহ ফরিদহ ঘোটবি দিবার পাশে তাকে সমাধিস্থ করা হয়। তার অন্ত্যেষ্টিক্রিয়ায় তার মা সম্রাজ্ঞী ফারাহ ও ইরানের সাম্রাজ্য পরিবার, এছাড়াও ছিলেন সাবেক ফরাসি রাজ পরিবারের সদস্য, ফ্রেডেরিক মিটার্রান্ড এবং ফরাসি রাষ্ট্রপতি ফ্রেঞ্চিও মিটার্রান্ডের ভাতিজা।
লেইলার মৃত্যু আনেকটা স্বেচ্ছামৃত্যুর ইঙ্গিত করে। ২০১১ সালের ৪ জানুয়ারি, তার ভাই আলি-রেজা পাহলভিকেও বস্টন ম্যাসাচুসেটসে আত্মহত্যার পর মৃত অবস্থায় পাওয়া যায়।
নিয়াতি ফাতনানী

নিয়াতি ফাতনানী (জন্ম ১১ জানুয়ারী, ১৯৯৩) একজন ভারতীয় টেলিভিশন অভিনেত্রী এবং নৃত্যশিল্পী। তিনি "ডি৪ - গেট আপ এন্ড ডান্স" নামের নাটকের রিয়ার চরিত্রের অভিনয় করেন। ২০১৭ সালে সনি টেলিভিশনেট "ইয়ে মোহ মোহ কে ধাগেতে" অরুন্ধতী "আরু" চরিত্রে অভিনয় করেছেন। বর্তমানে তিনি স্টার প্লাসের "নাজার" এ পিয়ার ভূমিকায় অভিনয় করছেন।
নিয়াতি গুজরাতের একটি গুজরাতি পরিবারে জন্মগ্রহণ করেন। তিনি এস কানসগড়া স্কুল ও অমর জ্যোতি সরস্বতী ইন্টারন্যাশনাল স্কুল থেকে উচ্চ মাধ্যমিক সম্পন্ন করার পর আহমেদাবাদের জিএলএস ইনস্টিটিউট থেকে বিবিএ ডিগ্রী অর্জন করেন।
ফাতনানী একজন নৃত্যশিল্পী হিসাবে তার কর্মজীবন শুরু। তিনি একজন পেশাদার কত্থক নৃত্যশিল্পী এবং টেরেন্স লুইস থেকে পাশ্চাত্য নৃত্যও শিখেছিলেন। ২০১৬ সালে চ্যানেল ভি এর ডি 4 - গেট আপ অ্যান্ড ডান্সের মধ্য দিয়ে অভিনয় জীবন শুরু করেছিলেন।
রিমা রামানুজ

রিমা রামানুজ একজন ভারতীয় টেলিভিশন অভিনেত্রী সোনি টেলিভিশনের ধারাবাহিক ইয়ে মোহ মোহ কে ধাগেতে অভিনেত্রী হিসেবে কর্মজীবন শুরু করেন। তিনি এজাজ খানের বোন মিশরির ভূমিকায় অভিনয় করেন। তবে তার আগে তিনি প্রচারমূলক বিজ্ঞাপন অভিনয় করেছেন।
রিমা গুজরাতের আহমেদাবাদ শহরে জন্মগ্রহণ করেন। তার শৈসব ও স্কুল জীবন কাটে সেখানেই পরে তিনি আহমেদাবাদের প্যাসিফিক ডেন্টাল কলেজ থেকে ডেন্টাল ডিগ্রি অর্জন করেন।
রিমা একজন দত্ত চিকিৎসক হিসেবে তার কর্মজীবন শুরু করেন। ২০১৫ সালে তিনি প্রচারমূলক বিজ্ঞাপনের অভিনয় দিয়ে অভিনয় জীবন শুরু করেন। এবং ২০১৭ সালে ধারাবাহিক নাটকে অভিনয় শুরু করেন।
২০৩৪ ফিফা বিশ্বকাপ

২০৩৪ ফিফা বিশ্বকাপ () হবে ২৫ তম ফিফা বিশ্বকাপ আসর, এই চতুর্বার্ষিক আন্তর্জাতিক ফুটবল চ্যাম্পিয়নশিপে ফিফা এর সদস্যভুক্ত জাতীয় দলগুলি পরস্পর প্রতিযোগিতা করবে। এই আসরটি সৌদি আরব আয়োজন করবে কারণ তারাই একমাত্র দেশ যারা ৩১ অক্টোবর ২০২৩ তারিখের মধ্যে বিড জামা দিয়েছে।
বিশ্বকাপের জন্য বিডিং প্রক্রিয়া এখনো শুরু হয়নি। ২০৩৪ ফিফা বিশ্বকাপের জন্য কিছু প্রাথমিক বিড প্রস্তাব করা হয়েছে। নিম্নলিখিত দেশগুলি বিডিংয়ে আগ্রহ প্রকাশ করেছে:
২০৩৪ ফিফা বিশ্বকাপের প্রথম বিড দক্ষিণপূর্ব এশিয়ার জাতীগোষ্ঠী সমিতির সদস্যদের দ্বারা সমষ্টিগত দর হিসাবে প্রস্তাব করা হয়েছে। ২০১২ সালের জানুয়ারির দিকে একটি সমঝোতায় আসিয়ান বিডের ধারণাটি উত্থাপিত হয়েছিল, যখন সিঙ্গাপুরের সাবেক ফুটবল অ্যাসোসিয়েশন জেইনউদ্দীন নর্ডিন এক বিবৃতিতে বলেন যে আসিয়ানের পররাষ্ট্র মন্ত্রীদের বৈঠকে এই প্রস্তাবটি দেওয়া হয়েছে যে, দেশগুলি বিড করতে পারবেন না (যেটি জাতীয় সংস্থার উপরে রয়েছে)। ২০১৩ সালে, নর্ডিন এবং বিশেষ অলিম্পিকে মালয়েশিয়ার রাষ্ট্রপতি, দাতুক মোহাম্মদ ফিসোল হাসান, আসিয়ানের যৌথভাবে বিশ্বকাপ আয়োজনের ধারণাটি স্মরণ করেছিলেন।
নিলামে প্রকাশিত আগ্রহের সংক্ষিপ্ত বিবরণ নিচে দেখানো হলো:
রামগঞ্জ পৌরসভা

রামগঞ্জ পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা।
রামগঞ্জ উপজেলার মধ্যাংশে রামগঞ্জ পৌরসভার অবস্থান। এ পৌরসভার উত্তরে কাঞ্চনপুর ইউনিয়ন; উত্তর-পূর্বে নোয়াগাঁও ইউনিয়ন; পূর্বে ভাদুর ইউনিয়ন ও দরবেশপুর ইউনিয়ন; দক্ষিণে করপাড়া ইউনিয়ন, লামচর ইউনিয়ন ও দরবেশপুর ইউনিয়ন এবং পশ্চিমে চণ্ডিপুর ইউনিয়ন ও ইছাপুর ইউনিয়ন অবস্থিত।
রামগঞ্জ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
রামগঞ্জ পৌরসভার জনসংখ্যা প্রায় ৩ লক্ষ।
রামগঞ্জে প্রচুর পরিমাণ কৃষি আবাদি জমি রয়েছে। যেখানে ধান সহ বিভিন্ন শাকসবজি উৎপাদন হয়ে থাকে। এছাড়াও এখানে অর্থকরি ফসল নারকেল ও সুপারি জন্মে। রয়েছে বিভিন্ন ক্ষুদ্র ব্যবসা প্রতিষ্ঠান।
কাঞ্চনপুর ইউনিয়ন, রামগঞ্জ

কাঞ্চনপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার উত্তরাংশে কাঞ্চনপুর ইউনিয়নের অবস্থান। এ ইউনিয়নের পূর্বে নোয়াগাঁও ইউনিয়ন, দক্ষিণে রামগঞ্জ পৌরসভা, দক্ষিণ-পশ্চিমে ইছাপুর ইউনিয়ন, পশ্চিমে ও উত্তরে চাঁদপুর জেলার ফরিদগঞ্জ উপজেলার গুপ্টি পূর্ব ইউনিয়ন এবং উত্তর-পূর্বে চাঁদপুর জেলার হাজীগঞ্জ উপজেলার গন্ধর্ব্যপুর দক্ষিণ ইউনিয়ন অবস্থিত।
কাঞ্চনপুর ইউনিয়ন রামগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
নোয়াগাঁও ইউনিয়ন, রামগঞ্জ

নোয়াগাঁও বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার উত্তরাংশে নোয়াগাঁও ইউনিয়নের অবস্থান। এ ইউনিয়নের পশ্চিমে কাঞ্চনপুর ইউনিয়ন, দক্ষিণ-পশ্চিমে রামগঞ্জ পৌরসভা, দক্ষিণে ভাদুর ইউনিয়ন ও ভোলাকোট ইউনিয়ন, পূর্বে ভাটরা ইউনিয়ন, উত্তর-পূর্বে চাঁদপুর জেলার শাহরাস্তি উপজেলার সূচীপাড়া দক্ষিণ ইউনিয়ন এবং উত্তরে চাঁদপুর জেলার হাজীগঞ্জ উপজেলার গন্ধর্ব্যপুর দক্ষিণ ইউনিয়ন অবস্থিত।
নোয়াগাঁও ইউনিয়ন রামগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
নোয়াগাও ইসলামিয়া আলিম মাদ্রাসা
মোহাম্মদ সোহেল পাটোয়ারী - চেয়ারম্যান - ২নং নোয়াগাঁও ইউনিয়ন পরিষদ (নৌকা)
ভাদুর ইউনিয়ন

ভাদুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার মধ্যাংশে ভাদুর ইউনিয়নের অবস্থান। এ ইউনিয়নের উত্তরে নোয়াগাঁও ইউনিয়ন, পশ্চিমে রামগঞ্জ পৌরসভা, দক্ষিণে রামগঞ্জ পৌরসভা ও দরবেশপুর ইউনিয়ন এবং পূর্বে ভোলাকোট ইউনিয়ন অবস্থিত।
ভাদুর ইউনিয়ন রামগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
ইছাপুর ইউনিয়ন

ইছাপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার পশ্চিমাংশে ইছাপুর ইউনিয়নের অবস্থান। এ ইউনিয়নের দক্ষিণে চণ্ডিপুর ইউনিয়ন, পূর্বে রামগঞ্জ পৌরসভা, উত্তর-পূর্বে কাঞ্চনপুর ইউনিয়ন, উত্তর-পশ্চিমে চাঁদপুর জেলার ফরিদগঞ্জ উপজেলার গুপ্টি পশ্চিম ইউনিয়ন এবং পশ্চিমে চাঁদপুর জেলার ফরিদগঞ্জ উপজেলার রূপসা উত্তর ইউনিয়ন অবস্থিত।
ইছাপুর ইউনিয়ন রামগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
১.রাঘবপুর এমদাদিয়া ইসলামিয়া নূরানী হাফেজিয়া মাদ্রাসা।
২.শ্রীরামপুর মাধ্যমিক উচ্চ বিদ্যালয়।
৩.নারায়নপুর মাধ্যমিক উচ্চ বিদ্যালয়।
৪.নুনিয়া পাড়া আলিম মাদ্রাসা।
৫.শ্রীরামপুর ডি এস এস দাখিল মাদ্রাসা।
৬.নারায়নপুর জুনিয়র দাখিল মাদ্রাসা।
চণ্ডিপুর ইউনিয়ন, রামগঞ্জ

চণ্ডিপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার পশ্চিমাংশে চণ্ডিপুর ইউনিয়নের অবস্থান। এ ইউনিয়নের উত্তরে ইছাপুর ইউনিয়ন, পূর্বে রামগঞ্জ পৌরসভা, দক্ষিণ-পূর্বে লামচর ইউনিয়ন, দক্ষিণ-পশ্চিমে রায়পুর উপজেলার কেরোয়া ইউনিয়ন এবং পশ্চিমে চাঁদপুর জেলার ফরিদগঞ্জ উপজেলার রূপসা দক্ষিণ ইউনিয়ন অবস্থিত।
চণ্ডিপুর ইউনিয়ন রামগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
আসাদুজ্জামান খাঁন কামাল

আসাদুজ্জামান খাঁন (জন্ম ৩১ ডিসেম্বর ১৯৫০) বাংলাদেশের সাবেক স্বরাষ্ট্রমন্ত্রী এবং আওয়ামী লীগের একজন রাজনীতিবিদ। তিনি নবম জাতীয় সংসদে ঢাকা-১১ এবং দশম ও একাদশ জাতীয় সংসদে ঢাকা-১২ আসন থেকে নির্বাচিত হয়েছিল। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করে সক্রিয়ভাবে যুদ্ধ করেন।
আসাদুজ্জামান খাঁন ১৯৫০ সালের ৩১ ডিসেম্বর তৎকালীন পূর্ব পাকিস্তানের ঢাকা জেলার তেজগাঁও থানার মনিপুরিপাড়ায় জন্মগ্রহণ করেন। তার পিতা আশরাফ আলী খান একজন সরকারী কর্মকর্তা ছিলেন আর মাতা আকরামুন নেসা। পরিবারে তিনি দ্বিতীয় সন্তান ছিলেন। তাদের পৈতৃক নিবাস ঢাকা জেলার অন্তর্গত দোহার উপজেলায় শাইনপুকুর মিয়া বাড়ি।
কামাল ১৯৬৫ সালে ঢাকা পলিটেকনিক উচ্চ বিদ্যালয় থেকে এসএসসি এবং ১৯৬৭ সালে জগন্নাথ কলেজ (বর্তমানে জগন্নাথ বিশ্ববিদ্যালয়) থেকে এইচএসসি পাশ করেন। পরবর্তীতে তিনি ঢাকা বিশ্ববিদ্যালয় থেকে বিএসসি অনার্স ডিগ্রি অর্জন করেন। লেখাপড়ার পাশাপাশি সত্তরের দশকে মঞ্চ নাটক করতেন। খেলাধুলায় তিনি ব্যাডমিন্টন ও দাবা খেলায় পারদর্শী ছিলেন।
আসাদুজ্জামান খাঁন মুক্তিবাহিনীর সদস্য ছিলেন। তিনি ১৯৭১ সালে বাংলাদেশের স্বাধীনতা যুদ্ধে অংশগ্রহণ করেছিলেন। খান ক্যাপ্টেন আব্দুল হালিম চৌধুরীর নেতৃত্বে সেক্টর ২-এ যুদ্ধ করেছিলেন। আসাদুজ্জামান খাঁন বাংলাদেশ প্রেস কাউন্সিল ও শেরে বাংলা কৃষি বিশ্ববিদ্যালয়ের সিনেট সদস্য।
তিনি ২০০৮ সালে বাংলাদেশের নবম জাতীয় সংসদ নির্বাচনে অংশগ্রহণ করে ঢাকা-১১ আসন থেকে সংসদ সদস্য নির্বাচিত হন। তিনি ২০০৯ থেকে ২০১৩ পর্যন্ত গৃহায়ন ও গণপূর্ত মন্ত্রণালয়ের সংসদীয় স্থায়ী কমিটির সদস্য হিসেবে দায়িত্ব পালন করেন। তিনি ২০১৪ সালে দশম জাতীয় সংসদ নির্বাচনে ঢাকা-১২ আসনে বিনা প্রতিদ্বন্দ্বিতায় সংসদ সদস্য নির্বাচিত হন। ১২ জানুয়ারি ২০১৪ সালে তিনি স্বরাষ্ট্র মন্ত্রণালয়ের প্রতিমন্ত্রী হিসাবে শপথ নেন। ২০১৫ সালের ১৪ জুলাই তিনি স্বরাষ্ট্র মন্ত্রণালয়ের পূর্ণ মন্ত্রী হিসাবে দায়িত্ব পান। আসাদুজ্জামান ৩০ শে ডিসেম্বর ২০১৮ সালে একাদশ জাতীয় সংসদ নির্বাচনে তৃতীয়বারের মতো সংসদ সদস্য নির্বাচিত হন এবং পুনরায় শপথ নিয়ে স্বরাষ্ট্র মন্ত্রণালয়ের দায়িত্ব গ্রহণ করেন। ৫ আগস্ট ২০২৪ সালে ছাত্র-জনতার অসহযোগ আন্দোলনে তৎকালীন প্রধানমন্ত্রী শেখ হাসিনা ক্ষমতাচ্যুত হয়ে দেশ থেকে পালিয়ে ভারত চলে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য ও স্বরাষ্ট্রমন্ত্রীর পদ হারান। এরপর থেকে তিনি অজ্ঞাতস্থানে আত্মগোপনে আছেন।
১৩ আগস্ট ২০২৪ সালে ঢাকার মুখ্য মহানগর হাকিম (সিএমএম) আদালতে আসাদুজ্জামান খাঁন, সাবেক প্রধানমন্ত্রী শেখ হাসিনা এবং পাঁচজন সরকারি কর্মকর্তার বিরুদ্ধে ২০২৪ সালের বাংলাদেশ কোটা সংস্কার আন্দোলনের সময় ১৯ জুলাই এক মুদি দোকানদার হত্যাকাণ্ডের ঘটনায় একটি হত্যা মামলা দায়ের করা হয়।
আসাদুজ্জামান দোহার পদ্মা কলেজের প্রতিষ্ঠাতা। তিনি লুৎফুল তাহমিনা খানের সাথে বিবাহ বন্ধনে আবদ্ধ হন। তার পরিবারে এক ছেলে ও এক মেয়ে সন্তান রয়েছে।
বোলোনিয়া

বোলোনিয়া (, , ; ; ) ইতালির উত্তরাঞ্চলের এমিলিয়া-রোমানিয়া প্রদেশের রাজধানী এবং বৃহত্তম শহর। এটি ইতালির সপ্তম জনবহুল শহর, প্রায় এক মিলিয়ন মানুষের একটি মহানগরীয় এলাকা।
মাট (ইমেইল ক্লায়েন্ট)

মাট () হলো ইউনিক্স-সদৃশ সিস্টেমের জন্যে টেক্সট-ভিত্তিক ইমেইল ক্লায়েন্ট। এটি মূলত মাইকেল এলকিন্স কর্তৃক ১৯৯৫ সালে লেখা ও গ্নু জিপিএল সংস্করণ ২ এর অধীনে নিবন্ধিত হয়েছিলো।
মাটের স্লোগান হলো— ""All mail clients suck. This one just sucks less."" (সবগুলো ইমেইল ক্লায়েন্টই বাজে, এটি একটু কম বাজে। 
অধিকাংশ মেইল সংরক্ষণ ফরম্যাট (উল্লেখযোগ্যভাবে এমবক্স এবং মেইলডির) এবং প্রোটোকল (পপ৩, আইম্যাপ, ইত্যাদি) মাট সমর্থন করে। এটাতে এমআইএমই সমর্থনও রয়েছে, বিশেষ পূর্ণ প্রিটি গুড প্রাউভেসি বা পিজিপি/গ্নু প্রাইভেসি গার্ড বা জিপিজি এবং এ/এমআইএমই ইন্টিগ্রেশন।
মাট প্রধানত মেইল ইউজার এজেন্ট হিসেবে এর যাত্রা শুরু করেছিলো যেটি লোকালি এক্সিসেবল মেইলবক্স এবং সেন্ডমেইল পরিকাঠামোর উওঅঅর নির্ভর করতো। মাট হোমপেজের মতে, “যদিও স্ক্র‍্যাচ থেকে লেখা হয়েছে, মাটের প্রাথমিক ইন্টারফেস অনেকটাই ইএলেম ইমেইল ক্লায়েন্ট-ভিত্তিক ছিলো।” নতুন মাট ছিলো ম্যাসেজ স্কোরিং ও থ্রেডিং ক্ষমতা। পপ৩ বা এসএমটিপির মত বিভিন্ন প্রোটকলের মাধ্যমে ইমেইল আনয়ন ও প্রেরণের সুবিধা আসে আরও পরে। যাইহোক, বার্তা রচনা ও পরিস্রাবনের জন্যে মাট বাহ্যিক টুলের উপর নির্ভর করে।
মাটে শয়েরও বেশি কনফিগারেশন নির্দেশনা ও কমান্ড রয়েছে। এটি কিবাইন্ডিং পরিবর্তন ও কীবোর্ড ম্যাক্রোর মাধ্যমে জটিল কার্য সম্পাদনের সুবিধা প্রদান করে, সাথে প্রদান করে রঙ ও ইন্টারফেসের অধিকাংশ লেআউট পরিবর্তনের সুবিধা। অনেকগুলো প্যাচ ও এক্সটেনশনও রয়েছে যা এনএনটিপি সমর্থন বা সাইডবারের মত কার্যকারিতা যুক্ত করে।
মাট পরিপূর্ণভাবে কীবোর্ডের মাধ্যমে নিয়ন্ত্রিত হয়, এবং মেইল কনভার্সেশন থ্রেডিঙের জন্যে রয়েছে সমর্থন। নতুন বার্তা রচনা করতে হয় বাহ্যিক টেক্সট এডিটরের মাধ্যমে।
মাট অধিকাংশ সময় অন্যান্য ইমেইল ক্লায়েন্টের তুলনায় এর ক্ষুদ্র অ্যাটাক সার্ফেসের জন্যে নিরাপত্তা পেশাদার অথবা নিরাপত্তা-সচেতন ব্যবহারকারীগণ কর্তৃক ব্যবহৃত হয়। ট্রান্সপোর্ট লেয়ার নিরাপত্তার ব্যাপারে মাটকে ট্রাস্ট সার্টিফিকেট অন ফার্স্ট ইউজের জন্যে এবং পুরোনো ও কম নিরাপদ ট্রান্সপোর্ট লেয়ার নিরাপত্তা প্রটোকল না ব্যবহারের জন্যে কনফিগার করা যায়।
ফারাহনায পাহলভি

রাজকন্যা ইয়াসমিন ফারাহনায পাহলভি (; জন্ম ১২ মার্চ ১৯৬৩) ইরানের রাজকন্যা এবং ইরানের শাহ মোহাম্মদ রেজা পাহলভি এবং তার তৃতীয় স্ত্রী ফারাহ দিবার জ্যেষ্ঠ কন্যা। সাম্রাজ্যে অনুষ্ঠানিক ব্যবহার শৈলী অনুযায়ী তাকে "আপনার রাজকীয় মহিমা" সম্মোধন করা হতো।
ইয়াসমিন ফারাহনায পাহলভি ১২ মার্চ ১৯৬৩ সালে ইরানের তেহরানে পাহলভি রাজবংশে জন্ম নেন। তিনি ইরানের সর্বশেষ শাহ মোহাম্মদ রেজা পাহলভির তৃতীয় এবং তার তৃতীয় সম্রাজ্ঞী ফারাহ দিবার দ্বিতীয় সন্তান এবং জ্যেষ্ঠ কন্যা। তার দুই বোন শাহনাজ পাহলভি ও লেইলা পাহলভি এবং দুই ভাই রেজা পাহলভি ও আলি-রেজা পাহলভি।
১৯৭০ থেকে ১৯৭৮ সাল পর্যন্ত ফারাহনায তেহরানে নিজ রাজবংশের বিশেষ বিদ্যালয় নিয়াবরনে প্রাথমিক শিক্ষা গ্রহণ করেন।
১৯৭৯ সালে ইরানে ইসলামি বিপ্লবের ফলে তার পরিবারকে নির্বাসনে বাধ্য করা হলে ষোল বছর বয়সে ফারাহনায পাহলভি পরিবারের সঙ্গে ইরান ত্যাগ করেন। ১৯৭৯ সালেই তিনি মার্কিন যুক্তরাষ্ট্রের সিমসবারি, কানেকটিকাটে এস্টার ওয়াকার বিদ্যালয়ে যোগ দেন এবং ১৯৮০ সাল পর্যন্ত পুনরায় সেখানে প্রাথমিক শিক্ষা গ্রহণ অব্যাহত রাখেন। সে সময়ে, নির্বাসনের পর পাহলভি পরিবার মিশরের কায়রোতে বাস করতো। ১৯৮০ থেকে ১৯৮১ সাল পর্যন্ত মাধ্যমিক শিক্ষালাভের জন্য ফারাহনায মিশরের কায়রোতে কায়রো আমেরিকান কলেজে যোগ দেন।
১৯৮০ সালের জুলাইয়ে অ-হুডকিন্স লিম্ফোমা ক্যান্সারের কারণে মিশরে তার বাবা মোহাম্মদ রেজা পাহলভিরর মৃত্যুর পর, পাহলভির পরিবার মিশর ছেড়ে মার্কিন যুক্তরাষ্ট্রে স্থানান্তরিত হয় এবং সেখানে বাস করতে শুরু করে। ফারাহনায মার্কিন যুক্তরাষ্ট্রের বেনিংটন, ভারমন্টের বেনিটিংটন কলেজে সামাজিক শিক্ষা বিষয়ে স্নাতক (বিএ) সম্পন্ন করেন। এরপর, ১৯৯০ সালে স্নাতক শিক্ষার্থী হিসেবে স্কুল আব সোশাল ওয়ার্ক থেকে ফারাহনায শিশু মনোবিজ্ঞান বিষয়ে স্নাতক ডিগ্রি অর্জন করেন।
"লস অ্যাঞ্জেলেস টাইমসের" ২০০৪ সালের প্রতিবেদন অনুসারে, ফারাহনায ইউনিসেফের মতো আন্তর্জাতিক সহায়তা সংস্থার চাকরি খুঁজে বের করার চেষ্টা করেন, তবে তার মা ফারাহ দিবার মতে, তার নামের কারণেই ফারাহনায প্রত্যাখ্যাত হয়েছিল।
বর্তমানে, ফারাহনায একজন সমাজকর্মী হিসেবে কাজ করছেন এবং মার্কিন যুক্তরাষ্ট্রের নিউ ইয়র্কে শহরে অনেকটা পরিচয় গোপন করে বিচক্ষণ জীবনযাপন করছেন।
ফারাহনায তার মাতৃভূমি ইরানে চলমান ঘটনায় মনোযোগ প্রকাশ করেন এবং বর্ণনা করেন যে, "একজন সহানুভূতিশীল নারী হিসেবে তিনি সমাজে সামাজিক সমস্যাগুলোর মধ্যে ঘনিষ্ঠ আগ্রহ প্রকাশ করেন এবং যা বিশেষ করে অনগ্রসর ক্ষতিগ্রস্থদের প্রভাবিত করেছে।"
এ.কে.এম. রহমতুল্লাহ

এ কে এম রহমতুল্লাহ (জন্ম: ৪ ডিসেম্বর ১৯৫০) হলেন বাংলাদেশ আওয়ামী লীগের একজন রাজনীতিবিদ। তিনি ঢাকা-৫, ঢাকা-১০ ও ঢাকা-১১ আসনের সাবেক সংসদ সদস্য।
এ কে এম রহমতুল্লাহ ৪ ডিসেম্বর ১৯৫০ সালে জন্মগ্রহণ করেন। তার পিতা রহিম উল্লাহ মোল্লা ও মাতা রওশন আরা বেগম।
এ.কে.এম. রহমতুল্লাহ ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে তৎকালীন ঢাকা-৫ আসনের সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পুনরায় তৎকালীন ঢাকা-৫ আসনের সংসদ সদস্য নির্বাচিত হন।
২০০৮ সালের নবম জাতীয় সংসদ নির্বাচনে আওয়ামী লীগের মনোনয়ন ঢাকা-১০ আসন থেকে প্রথম সংসদ সদস্য হিসেবে নির্বাচিত হন। ২০১৬ সালের ১০ এপ্রিল তিনি ঢাকা উত্তর আওয়ামী লীগের সভাপতি নির্বাচিত হন। পরবর্তীতে ২০১৪ সালের দশম জাতীয় সংসদ নির্বাচনে বিনা প্রতিদ্বন্দ্বিতায় ঢাকা-১১ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি ঢাকা-১১ আসন থেকে আওয়ামী লীগের প্রার্থী হিসেবে মনোনয়ন পান।
ট্রাশিগাং

ট্রাশিগাং(), অথবা টাশিগাং পূর্ব ভুটানের একটি শহর এবং ট্রাশিগাং জংখাগ(জেলা) এর রাজধানী।
এই শহরটি দ্রাংমি চু নদীর উপরে উপত্যকার পূর্ব দিকে অবস্থিত, একটু দক্ষিণে যেখানে গাম্রি নদীটি সংযুক্ত হয়েছে। ট্রাশিগাং হল পূর্ব টার্মিনাসের ল্যাটেরাল রোড, ভুটানের প্রধান সড়ক যা দক্ষিণপশ্চিমে ফুন্টসলিং দিকে অগ্রসর হয়।
২০০৫ সালের আদমশুমারি অনুসারে ট্রাশিগাং এর জনসংখ্যার প্রায় ৩০০০ জন।
২০১১ সালের অক্টোবরে, ট্রাশিগাং ডিজং,এর অধীনে ২০০৭ সালে নবীকরণ, সীমাস্থ থাকা পতন হয়। ডিজং টি ১৬৫৯ সালে ট্রংসা পেনলপ মিনজুর টেনপা দ্বারা নির্মিত হয়েছিল এবং প্রশাসনিক সদর দফতর এবং বৌদ্ধমন্দিরগুলি কয়েক শতাব্দী ধরে এটি চালু ছিল, যদিও সরকারি অফিসগুলি বেশিরভাগই ২০১১ সালের মধ্যে স্থানান্তরিত হয়। জংখাগ আধিকারিকদের মতে, পূর্বাঞ্চলীয় জনশূণ্য এলাকা তৈরি হওয়ার ভিত্তিতে এবং ক্রমবর্ধমান স্থানান্তর বা সম্পূর্ণ ধ্বংস ও পুনর্গঠনের প্রয়োজন হয়। তবে ২০১২ সালের হিসাবে, ট্রাশিগাং ডিজং টি এখনও শহরের বার্ষিক টসেচু তে ব্যবহৃত হয়েছিল।
ভুটানের বৃহত্তম জেলার ট্রাশিগাং। এর তিনটি উপজেলা এবং পনেরটি গিয়োগ রয়েছে। শেরুবত্সে কলেজ ভুটানে প্রথম স্বীকৃত কলেজ ছিল, ১৯৬৬ সালে উইলিয়াম ম্যাকির নেতৃত্বে জেসুইটস গোষ্ঠী প্রতিষ্ঠা করেছিলেন। ২০০৩ সালে এটি ভুটানের নতুন রয়্যাল ইউনিভার্সিটির অংশ হয়ে ওঠে যা ভুটানের সকল সরকারি মাধ্যমিক বিদ্যালয় অন্তর্ভুক্ত করেন।
ট্রাশিগাং ইয়ংফুল্লা বিমানবন্দর দ্বারা পরিবেশিত হয়।
রাংজং, কাংলং এবং ওয়মরং ট্রাশিগাং জেলার অন্তর্গত কয়েকটি প্রধান শহর।